**FELHÍVÁS**

Martfű Város Önkormányzata Képviselő-testülete a település közterületi zöldfelületeinek magasabb szintű gondozottsága, lakókörnyezetünk minőségének javítása, az esztétikusabb utcakép megteremtése érdekében

**„Fogadj örökbe egy közterületet Martfűn” programot indít.**

A programhoz való csatlakozásra várjuk azokat a vállalkozásokat, szervezeteket, magánszemélyeket, akik munkájukkal ( kaszálás, gyomlálás, kapálás, tereprendezés) adományukkal (facsemete, cserje, bokor, virág, virághagyma, pénz, stb.) hozzá kívánnak járulni a város környezeti színvonalának emeléséhez.

Az örökbefogadás menete:

A jelentkezési lap kitöltését és megküldését követően az örökbefogadó és az önkormányzat között határozatlan időre, de legalább 1 éves időtartamra együttműködési megállapodás aláírására kerül sor.

A megállapodásokat az önkormányzat honlapján nyilvánosságra hozzuk.

Az örökbefogadó kérésére az örökbefogadott területen táblával jelezzük az örökbefogadó kilétét, az örökbefogadás időtartamát.

Az örökbefogadással a területet illetően az örökbefogadónak semmilyen előnye nem keletkezik (a terület nem kerül tulajdonába, kezelésébe).

Martfű, 2015. június 23.

 Martfű Város Önkormányzata Képviselő-testülete